Holubovité

Holubovité (Columbidae) je rozsiahla čeľaď vtákov zahrňujúca až 470 druhov, žijúcich po celom svete, okrem Antarktídy a niekoľkých ostrovov.

Väčšina holubov žije na území Ázie a Austrálie, kde sa vyskytujú v mnohých farebných variantoch. Na území Slovenska je najpočetnejším druhom z tejto čeľade holub domáci. Ale hojne sa tu vyskytuje aj hrdlička záhradná alebo holub hrivnák.

Opis 
Majú hrubé telá s krátkym krkom, štíhle krátke letky a hrubý zobák. Niektoré holuby dorastajú veľkosti vrabca, iné skoro moriaka. Väčšina holubov má husté operenie a zavalitú mohutnú postavu a pomerne malú hlavu. Väčšinou sa od seba samec a samica nelíšia, len niekedy je samec inak sfarbený.

Spôsob života 

Holuby majú osobitý fenomén, spojovaný s rozmnožovaním. V hrvoli vytvorí „hrvoľové mlieko“, ktorým kŕmia rodičia mláďatá v prvých dňoch ich života. Táto výživná hmota má vysoký obsah bielkovín a tukov a vonia ako syr. Hniezda na stromoch, rímsach alebo na zemi, podľa druhu. Obvykle holubica znáša 1 – 2 vajcia do vzdušného, ale napriek tomu účelného hniezda, ktoré stavajú z konárov a ostatných úlomkov. Mláďatá opúšťajú hniezdo po 7 až 28 dňoch. 

Mnoho holubov trávi väčšinu svojho života na stromoch a žerú semená, plody, výhonky a iný rastlinný materiál. Aj niektoré zemné holuby sa živia týmto spôsobom. Holuby skvele lietajú a majú výborný orientačný zmysel, ktorý im umožňuje návrat aj z veľkých vzdialeností. To je pri zdomácnených druhoch využívané na športové preteky.

Systematika  

 podčeľaď holuborodé (Columbinae)
 rod Starnoenas - holubec/holub/hrdlička - jediný druh holubec modrohlavý (Starnoenas cynocephala)
 rod Geotrygon - holubec/holub/hrdlička 
 rod Leptotila - holubec/hrdlička
 rod Zenaida - nachovka/hrdlička/holubček
 rod Reinwardtoena - hrdlica
 rod Turacoena - hrdlica
 rod Macropygia - hrdlica
 †rod Ectopistes - holub/sťahovavec/hrdlička - jediný druh † holub sťahovavý (Ectopistes migratorius)
 rod Patagioenas - holub
 rod Streptopelia - hrdlička/hrdlica
 rod Spilopelia - hrdlička 
 rod Nesoenas - hrdlička/holub
 rod Columba - holub/hrivnák 
 †rod Dysmoropelia - holub - jediný druh  † holub nelietavý (Dysmoropelia dekarchiskos)

 podčeľaď dudlavcorodé (Claravinae)
 rod Claravis - dudlavec
 rod Uropelia - dudlavec
 rod Metriopelia - dudlavec
 rod Columbina - dudlavec/holúbok/letúň/hrdlička/holubička

 podčeľaď blyskavcorodé (Phabinae)
 rod Henicophaps - blyskavec
 rod Gallicolumba - holubček/holub/hrdlička
 rod Leucosarcia - vonga/hrdlička - jediný druh vonga hermelínová (Leucosarcia melanoleuca)
 rod Alopecoenas - holubček
 rod Geopelia - holúbok
 rod Ocyphaps - holúbok/chochlica/holub/hrdlička - jediný druh holúbok chochlatý (Ocyphaps lophotes)
 rod Geophaps - holúbok/holub
 rod Petrophassa - blyskavec
 rod Phaps - blyskavec/holub/hrdlička

 podčeľaď drontorodé (Raphinae)
 rod Trugon - trugón - jediný druh trugón zemný (Trugon terrestris)
 rod Microgoura - sedlonos - jediný druh sedlonos chochlatý (Microgoura meeki)
 rod Otidiphaps - bažantiak/holub - jediný druh bažantiak lesný (Otidiphaps nobilis)
 rod Goura - korunáč
 †rod Natunaornis - korunáč - jediný druh †korunáč fidžijský (Natunaornis gigoura)
 rod Didunculus - drontík
 †rod Bountyphaps - drontík - jediný druh †drontík hendersonský (Bountyphaps obsoleta)
 rod Caloenas - veľkohrivec/holub
 †rod Raphus - dront - jediný druh † dront nelietavý (Raphus cucullatus) -zaraďované aj pod drontovité
 †rod Pezophaps - pustovník/dodo - jediný druh † pustovník krátkokrídly (Pezophaps solitaria) - zaraďované aj pod drontovité
 rod Treron - trerón/papagájovec
 rod Phapitreron - limukon 
 rod Chalcophaps - lesklica
 rod Turtur - bronzovka/hrdlička/holúbok/bubeník
 rod Oena - namakva/holub/holúbok/hrdlička
 rod Ducula - plodožer
 rod Lopholaimus - plodožer  - jediný druh plodožer parochňový (Lopholaimus antarcticus)
 rod Hemiphaga - plodožer
 rod Cryptophaps - plodožer - jediný druh plodožer škvrnitý (Cryptophaps poecilorrhoa)
 rod Gymnophaps - plodožer
 rod Alectroenas - pestroš/plodožer/bradavičiar
 rod Drapanoptila - pestroš - jediný druh pestroš krátkochvostý (Drapanoptila holosericea)
 rod Ptilinopus - pestroš/holub/plodožer

Referencie

Iné projekty

Zdroj